Córso Magénta (Zêna)

Córso Magénta o l'é 'na stràdda de Zêna, scitoâ into quartê de Castelétto, ch'a fà pàrte da coscì dîta Circonvalaçión a Mónte. Sta stràdda chi, ch'a pìggia o sò nómme da-o comùn inta çitæ metropolitànn-a de Milàn dónde gh'é stæto conbatûo 'na famôza batàggia, a colêga, a ponénte, Córso Paganìn (ch'o l'incoménsa in corispondénsa da Montâ de Sant'Ànna) e, a levànte, Córso Solferìn (ch'o l'incoménsa in corispondénsa de l'incrôxo co-a Montâ da Madònna da Sanitæ).

 Stöia 
Córso Magénta o l'é stæto realizòu tra a fìn do sécolo XIX e o prinçìpio do sécolo XX pe servî 'n'àrea de nêuva espansción urbâna e, inte l'ànbito da Circonvalaçión, pe colegâ e dôe estremitæ da çitæ sénsa pasâ pò-u sò céntro.

Pöco dòppo l'avertûa de sta stràdda chi, tra o 1895 e o 1896, l'é stæta realizâ 'na lìnia di tranvài da pàrte da SFEF (Socjêtæ de Ferovîe Elétriche e Funicolâre) che, anàndo aprêuvo a-o camìn da circonvalaçión, a pasâva pe Córso Magénta ascì. A lìnia di tranvài a l'é stæta in sciâ fìn desmantelâ into segóndo dòppo goæra e sostitoîa da-o traspòrto pùblico in sce gómma.

 Descriçión 
A tabélla chi de sótta a contêgne tùtti i scîti d'interésse che s'avànsan in sce Córso Magénta. Into rèsto di nùmeri cìvichi gh'é sorviatùtto di cazaménti rescidençiâli tiæ sciù tra a fìn do sécolo XIX e o prinçìpio de quéllo sucescîvo. Pe de ciù, in sce Córso Magénta s'avànsan doî pàrchi pùblichi: sàiva a dî i Giardìn Àldo Acquarón e i Giardìn Conbaténti Aleæ.
InmàgineN°NómmeDescriçiónsenza_cornice|125x125px2ALicêo Sàndro Pertîni(intrâ de mónte)O Licêo Sàndro Pertîni o l'é 'n institûto secondâio de segóndo gràddo spartîo inti indirìssi lengoìstico, muxicâle e de bàllo e de scénse umâne, ch'o l'inclùdde o sotoindirìsso econòmico-sociâle ascì.
O l'é spartîo tra doî cazaménti: quéllo prinçipâ o se trêuva a Arbâ, inte Stràdda de Àldo Casòtti (conosciûo pe-i grâvi "Fæti da schêua Diaz"), e pöi gh'é a sêde de Castelétto, ricavâ in pàrte da 'n tòcco do convénto di capuçìn de l'arénte gêxa da Santìscima Conceçión.senza_cornice|125x125px29Ascensô Magénta-Cròcco(intrâ Magénta)Da-arénte a-o cìvico 29, ciù ò mêno a-a meitæ de Córso Magénta, gh'é, vèrso mónte, l'intrâ a unn-a de galerîe ch'arîvan a-a bâze de l'ascensô Magénta-Cròcco.
L'âtra intrâ pi-â staçión de vàlle a l'é pe cóntra quélla in sce Stràdda Acquarón, lóngo l'âtra rîva do cólle de Bachérnia.

 Comunicaçioìn 
A stràdda a l'é colegâ da-e coriêre do traspòrto pùblico locâle de l'AMT de lìnie 36, 36/ e 606 che, pasàndo pi-â Circonvalaçión, colêgan e-estremitæ do céntro da çitæ. In particolâ, in sce Córso Magénta gh'é e  træ fermâte de:

 Magénta 1/Madònna da Sanitæ (Magenta 1/Santa Maria Sanità - , sôlo direçión ponénte)
 Magénta 2/Madònna da Sanitæ (Magenta 2/Santa Maria Sanità - , sôlo direçión levànte)
 Magénta 1/Sant'Ànna (Magenta 1/Sant'Anna - , sôlo direçión levànte)
 Magénta 2/Sant'Ànna (Magenta 2/Sant'Anna - , sôlo direçión ponénte)

Pe de ciù, a 'na dêxénn-a de mêtri a sùd da fermâta de Magénta 1/Sant'Ànna in sciâ Stràdda de Agostìn Bertâni, gh'é a staçión de mónte da funicolâre de Sant'Ànna.

 Nòtte 

 Bibliografîa 



 Âtri progètti 

Categorîa:Stràdde de Zêna